ai4bharat/Pralekha huggingface dataset:
وزارت دفاع
’ہندوستانی بحریہ کے لیے مصنوعی ذہانت  کے فوائد حاصل کرنا‘
آئی این ایس ولسورا میں ورکشاپ کا انعقاد
ہندوستانی بحریہ کے مرکزی ٹیکنیکل ٹریننگ انسٹی ٹیوٹ آئی این ایس ولسورا نے 19 سے 21 جنوری، 2022 تک عصری موضوع ’ہندوستانی بحریہ کے لیے آرٹی فیشیل انٹیلی جنس  کے فوائد حاصل کرنا‘ پر ایک ورکشاپ کا انعقاد کیا۔ اس ورکشاپ کا انعقاد جنوبی بحریہ کمان کے تحت کیا گیا تھا۔ اس تین روزہ پروگرام کے دوران گوگل، آئی بی ایم، انفوسس اور ٹی سی ایس جیسی مشہور آئی ٹی کمپنیوں کے مقررین نے صنعتی دنیا کے خیالات شیئر کیے۔ وہیں، آئی آئی ٹی دہلی، نیویارک یونیورسٹی، امرتا یونیورسٹی اور ڈی اے-آئی آئی سی ٹی  کے معروف ماہرین تعلیم نے بھی اے آئی کے جدید رجحانوں اور استعمال کے بارے میں بتایا۔
اس ورکشاپ میں جنوبی بحریہ کمان کے فلیگ آفیسر کمانڈنگ ان چیف وائس ایڈمرل اے ایم ہمپی ہولی نے اپنے کلیدی خطبہ میں اے آئی تکنیک کی اسٹریٹجک اہمیت اور ہندوستانی بحریہ میں اس کے استعمال پر زور دیا۔ اس ویبنار میں پورے ملک کے 500 سے زیادہ شرکاء نے آن لائن طریقے سے حصہ لیا۔
ہندوستانی بحریہ بنیادی مشن کے شعبوں میں آرٹی فیشیل انٹیلی جنس  اور مشین لرننگ  کو شامل کرنے پر توجہ مرکوز کر رہی ہے۔ جام نگر واقع آئی این ایس ولسورا کو پہلے ہی بگ ڈیٹا کے شعبہ میں مہارت کے مرکز  کے طور پر نامزد کیاجا چکا ہے۔ اس کے علاوہ یہاں جنوری، 2020 میں اے آئی اور بگ ڈیٹا اینالیسس  پر ایک جدید تجربہ گاہ قائم کی گئی ہے۔ فی الحال بحریہ آئی این ایس ولسورا میں اے آئی کے شعبہ میں ایک مہارت کا مرکز  تعمیر کرنے کے عمل میں ہے، جو اکیڈمک اور صنعت کی پارٹنرشپ میں رکھ رکھاؤ، انسانی وسائل اور تصور کے تجزیہ کے شعبہ میں اے آئی اور بی ڈی اے کو اپنانے سے متعلق عملی پروجیکٹوں کی پیش رفت میں معاون رہا ہے۔ اس کے علاوہ، بحریہ اپنے صنعتی ڈیٹا کو مربوط اور منظم کرنے میں سنجیدگی سے مصروف عمل ہے، کیوں کہ ڈیٹا سبھی اے آئی انجنوں کے لیے ایندھن ہے۔
تنظیمی طور پر بحریہ نے اے آئی کور گروپ کی تشکیل کی ہے، جو سبھی اے آئی/ایم ایل پہل کا تجزیہ کرنے کے لیے ہر سال دو بار میٹنگ کرتا ہے۔ بحریہ کے ذریعے عمل در آمد اے آئی پہل کا تصور عسکری اور اسٹریٹجک، دونوں سطحوں پر اثر ڈالنے کے لیے کیا گیا ہے۔ اے آئی پروجیکٹوں کی مدت کار کا جائزہ لیا جا رہا ہے، جس سے طے کی گئی مدت پر عمل آوری کو یقینی بنایا جا سکے۔ وہیں، بحریہ اپنے افسران اور کشتی بانوں کے لیے مہارت کی تمام سطحوں پر اے آئی/ایم ایل میں تربیت کا اہتمام بھی کرتی ہے۔ یہ تربیت بحریہ کے اپنی تربیتی مراکز کے ساتھ ساتھ مشہور آئی آئی ٹی میں بھی منعقد کی جاتی ہے۔ گزشتہ تین سالوں میں کئی اہلکاروں نے بڑے اور چھوٹے اے آئی سے متعلق نصابوں کو مکمل کیا ہے۔
ہندوستانی بحریہ کی یہ پہل ’’سبھی کے لیے ذمہ دار اور تغیر پذیر اے آئی کو یقینی بناتے ہوئے بھارت کو اے آئی میں عالمی لیڈر بنانے کی ملک کی سوچ‘‘ کے عین موافق ہے۔
سماجی انصاف اور تفویض اختیارات کی وزارت
سینئر سٹیزنس کی قومی کونسل
سینئر سٹیزنس کی قومی کونسل  ایک اعلیٰ مشاورتی ادارہ ہے جو مرکزی اور ریاستی حکومتوں کو سنیئر سٹیزنس کی فلاح و بہبود اور ان کے معیار زندگی کو بہتر بنانے سے متعلق تمام امور پر مندرجہ ذیل خصوصی حوالے کے ساتھ مشورہ دیتا ہے۔:-
 پالیسیاں، پروگرام اور قانون سازی کے اقدامات؛
 فزیکل اور مالیسکیورٹی، صحت، آزاد اور پروڈکٹیو لیونگ کا فروغ ؛ اور
 بیداری پیدا کرنا اور کمیونٹی کو متحرک کرنا۔
گزشتہ 3 برسوں میں کونسل کی ایک میٹنگ ہوئی ہے ۔
بزرگ شہریوں کے لیے مربوط پروگرام  کی اسکیم کے تحت، سینئر سٹیزن ہومز/ مسلسل دیکھ بھال کے ہومس وغیرہ کو چلانے کے لئے این جی اوز/رضاکارانہ تنظیموں وغیرہ کو مالی مدد فراہم کی جاتی ہے۔انڈین انسٹی ٹیوٹ آف پبلک ایڈمنسٹریشن  کے ذریعہ سینئر شہریوں کے لئے مربوط پروگرام  کا تھرڈ پارٹی ایویلیوایشن کیا گیا ہے۔ یہ ایویلیوایشن آٹھ ریاستوں کے 93 سینئر سٹیزن ہومس میں کیا گیا ہے۔ یہ ریاستیں ہیں آندھراپردیش، آسام، کرناٹک، مہاراشٹر ، منی پور ، اڈیشہ ، تمل ناڈو اور مغربی بنگال۔ ای ویلیوایشن میںنتیجہ اخذ کیا گیا کہ آئی پی ایس آر سی کی اسکیم نہ صرف سینئر سٹیزنس کو ضروری سہولتیں فراہم کرنے جیسے غذائی تحفظ ،ہیلتھ سیکیورٹی ، مالی تحفظ اور انسانی انٹرایکشن ؛ کے طے شدہ مقاصد کے حصول کے لئے اہم ہے بلکہ ہمارے سماج کے سینئر سٹیزنس کی توقعات کو پورا کرنے کے لئے بھی اہم ہیں۔ایویلیوایشن کی اہم سفارشات میں غیرسرکاری تنظیموں کے لئے گرانٹ ان ایڈ میں اضافہ ، وزارت کے ذریعہ اچانک معائنہ ، بزرگوں کے لئے ماڈل ہوم کی شناخت، اسکیم کو جاری رکھنا شامل ہیں۔
نیشنل انسٹی ٹیوٹ آف لیبر اکنامکس ریسرچ اینڈ ڈیولپمنٹ   کے ذریعہ راشٹریہ وایوشرییوجنا  اسکیم  کا ایویلیوایشن کیا جا رہا ہے۔
تنہا رہ رہے بزرگ شہریوں کو سہولیات، تحفظ اور سکیورٹی فراہم کرنے کے لیے محکمہ میں پنشنرز ایسوسی ایشن/غیر سرکاری تنظیموں سے کوئی نمائندگی موصول نہیں ہوئی ہے۔
یہ معلومات سماجی انصاف اور تفویض اختیارات کی مرکزی وزیر مملکت محترمہ پرتیما بھومک نے آج راجیہ سبھا میں ایک سوال کے تحریری جواب میں فراہم کیں ۔
وزارت دفاع
فوج نے اپنی ویر ناریوں اور قریبی وارثوں سے رابطہ قائم کیا
نئی دہلی،17؍ستمبر،بیٹل ایکس ڈویژن کی سرپرستی میں سپاہیوں کی ایک ٹیم نے 3 ستمبر 2019 سے 15 ستمبر 2019 تک ویر ناریوں اور قریبی وارثوں سے رابطہ قائم کرنے کی سائیکل مہم کامیابی سے مکمل کرلی ہے۔ 927 کلو میٹر طویل اس مہم میں مارواڑ خطے کے اجمیر ، بھلواڑہ ، پالی ، جودھپور اور جیسلمیر اضلاع کے اندرونی علاقوں کا احاطہ کیا گیا۔ سپاہیوں کی اس ٹیم نے ویر ناریوں اور قریبی وارثوں کو جنگ اور سپاہیوں کی جسمانی معذوری سے متعلق ان کے حقوق کے بارے میں بیداری پیدا کرنے میں کامیابی حاصل کی۔
سائیکل مہم کی اس ٹیم نے بہت سے معذور سپاہیوں کے ساتھ بات چیت کی اور ان کے اہل خانہ کو مختلف قسم کے مالی فوائد اور اسکیموں کے بارے میں آگاہ کیا جن کے وہ حق دار ہوسکتے ہیں۔ مہم جوئی کی اس ٹیم نے شاہ پورہ بھلواڑہ میں 65 سابق فوجیوں اور 12 ویر ناریوں کے مسائل کو حل کیا ۔ انہوں نے دھوسالہ میں جنگ میں شہید ہونے والے سپاہیوں کے 14 قریبی وارثوں اور 22 سابق فوجیوں ، سوجاٹ میں جنگ میں شہید ہونے والے سپاہیو کے 5 قریبی وارثوں اور 12 سابق فوجیوں ، پالی میں جنگ میں شہید ہونے والے سپاہیوں کے 12 قریبی وارثوں اور 32 سابق فوجیوں ، سجارا میں جنگ میں شہید ہونے والے سپاہوں کے 18 قریبی وارثوں اور 56 سابق فوجیوں ، دائی جار میں جنگ میں شہید ہونے والے سپاہوں کے 8 قریبی وارثوں اور 38 سابق فوجیوں اور جیسلمیر کے کلاؤ میں 52 سابق فوجیوں کے مسائل کو حل کیا۔ اس مہم جو ٹیم نے بھلواڑہ ، پالی ، سوجاٹ، ڈانگیا واس اور چرائی میں اسکولی بچوں اور مقامی نوجوانوں کے ساتھ مفید گفتگو کی۔
اس مہم جوئی ٹیم کو میجر جنرل ٹی کے آئیچ نے 16 ستمبر 2019 کو جیسلمیر سے روانہ کیا تھا۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4201
(Visitor Counter : 56
خواتین اور بچوں کی ترقیات کی وزارت
والدین کو کھودینے والے بچوں کو گود لینا
نئی دہلی ، 29 جولائی ، 2021
ریاستوں/مرکز کے زیرانتظام علاقوں کے ذریعہ دی گئی معلومات کے مطابق 645بچوں نے اپریل 2021 سے لے کر 28.05.2021 تک کووڈ کی وجہ سے اپنے والدین کو کھو دیا ہے۔
ریاستوں/مرکز کے زیر انتظام علاقوں کی فراہم کردہ معلومات کے مطابق ، اپریل 2021 سے 28.05.2021 تک 645 بچوں نے اپنے والدین کو کوویڈ سے محروم کر دیا ہے۔
پریشان کن حالات میں مبتلا بچوں کی طرف سے جووینائل جسٹس  ایکٹ ، 2015  کی شقوں کے تحت نگہداشت اور حفاظت کا اہتمام کیا جاتا ہے۔ اس قانون میں ایسے بچوں کی بحالی کے لیے طریقہ کار وضع کیا گیا ہے جس میں گود لینے سمیت ادارہ جاتی اور غیر ادارہ جاتی دیکھ بھال کے ذریعہ جے جے ایکٹ ، 2015 کے تحت بچوں کو گود لینے کا کام چائلڈ اڈاپشن ریسورس انفارمیشن اینڈ گائیڈنس سسٹم  کے ذریعہ کیا جاتا ہے ، ایک ویب پر مبنی ایپلی کیشن اور متوقع والدین کو ان کی بزرگی کی بنیاد پر بچوں کو ان کے حوالے کیا جاتا ہے ، جو کہ ان کے مطابق طے کیا جاتا ہے۔ کووڈ وبائی مرض کے تناظر میں ، سنٹرل اڈاپشن ریسورس اتھارٹی  نے گود لینے کے عمل کو آسان بنانے کےلئےمتعدد اقدامات اٹھائے ہیں،جیسے امکانی موافقت کرنے کے والے والدین  کی عارضی اندراج اور تمام رجسٹرار جرنیلوں سے درخواست ہے کہ وہ گود لینے کے معاملات کو ترجیحی بنیادوں پر اپنائیں اورگود لینے کے معاملوں میں تیزی لانے کےلئے عدالت میں ورچوئل سہولت فراہم کریں۔
معزز وزیر اعظم نے بچوں کے لیے پی ایم کیئرس اسکیم کا اعلان کیا ہے تاکہ ان بچوں کی مدد کی جا سکے جنہوں نے کووڈ 19 وبا کی وجہ سے والدین یا زندہ سرپرست یا قانونی سرپرست یا گود لینے والے والدین دونوں کو کھو دیا ہے۔یہ اسکیم تعلیم اور صحت کی معاونت فراہم کرتی ہے اور جب بچے کی عمر 18سال کی ہوتی ہے تو ہر بچے کےلئے دس لاکھ روپے کی گرانٹ دی جاتی ہے۔اس وظیفے کوبچے کو 18سال کی عمر سے اگلے پانچ برس تک ہر ماہ ایک مالی معاونت /مدد کے طور پر دیا جائے گا جس سے 23سال کی عمر تک پہنچتے ہوئے اور اعلی تعلیم حاصل کرنے کے دوران وہ اپنے نجی اخراجات پورے کرنے کےلئے اس رقم کا استعمال کرے گا /کرےگی۔وہ ذاتی اور پیشہ ورانہ استعمال کے لئے ایک رقم کے طورپر وظیفے کو حاصل کرے گا/کرے گی۔یہ اسکیم ایک آن لائن پورٹل یعنی پی ایم کیئرس فار چلڈرن ڈاٹ ان کے ذریعہ قابل رسائی ہے۔ یہ پورٹل تمام ریاستوں اور مرکز کے زیر انتظام علاقوں کو 15.07.21 کو متعارف کرایا گیا ہے۔ کوئی بھی شہری پورٹل کے ذریعے اس اسکیم کے تحت امداد کے اہل بچے کے بارے میں انتظامیہ کو آگاہ کر سکتا ہے۔
اس کے علاوہ ،وزارت نے ریاستوں اور مرکز کے زیر انتظام علاقوں سےکہا ہے کہ چائلڈ پروٹیکشن اسکیم کے تحت مالی امداد فراہم کی جانے والی سہولیات کا فائدہ اٹھاتے ہوئےجے جے ایکٹ اور قواعد کے دفعات کے مطابق ، کووڈ 19سے کے تحت مضر اثرات سے متاثر بچوں کی دیکھ بھال اور حفاظت کےلئے جلد از جلد کارروائی کی جائے۔
جووینائل جسٹس  ترمیمی بل ، 2021 ، اپنانے کے عمل کو آسان بنانے کے لیے ، ایڈیشنل ڈسٹرکٹ مجسٹریٹ سمیت ضلعی مجسٹریٹ کو اختیار دے کر ، گود لینے کے عمل کو مکمل کرنے کے لیے ، جووینائل جسٹس  ایکٹ ، 2015 کے تحت پارلیمنٹ کے دونوں ایوانوں سے منظورکیا گیا ہے۔
یہ معلومات خواتین اور بچوں کی ترقیات کی مرکزی وزیر ، محترمہ اسمرتی زوبین ایرانی نے آج راجیہ سبھا میں تحریری جواب میں دی ۔
ش ح ۔ا م۔رب۔
U:7206
(Visitor Counter : 108
امور داخلہ کی وزارت
مرکزی وزیر داخلہ اور امداد باہمی کے مرکزی وزیر جناب امت شاہ نے پدم ایوارڈز یافتگان کو مبارکباد دی
‘‘وزیراعظم جناب نریندر مودی کی قیادت میں مرکزی سرکار کا یہ پدم ایوارڈز عام آدمی کی عزت افزائی کیلئے حقیقت میں ایک انوکھی کوشش ہے’’
‘‘آنجہانی جارج فرنانڈیز کی زندگی ملک کی بے لوث خدمت کا ایک غیرمعمولی مثال ہے، ایمرجنسی کی مخالفت سے لیکرمختلف عہدوں پر رہتے ہوئے ملک کی ترقی میں انہوں نے بہت بڑا تعاون دیا، یہ بیحد خوشی کی بات ہے کہ مودی سرکار کے ذریعے انہیں پدم وبھوشن سے نوازا گیا ہے’’
‘‘آنجہانی ارون جیٹلی جی نے اپنی شراکت، قانون، مالیات اور دیگر شعبوں میں اپنے تجربے کے ساتھ ملک کی ترقی میں یادگار تعاون کیا، آج مودی سرکار کے ذریعے انہیں پدم وبھوشن سے نوازا جانا بیحد قابل ستائش قدم ہے’’
‘‘آنجہانی سشما سوراج کی زندگی عوام کی بہبود اور ملک کی خدمت کیلئے وقف تھی، وزیر خارجہ کی حیثیت سے وہ اُمور خارجہ کی وزارت کو عام لوگوں کے ساتھ جوڑنے کیلئے ہمیشہ یاد رکھی جائیں گی، ملک کی ترقی میں ان کے تعاون کیلئے مودی سرکار کے ذریعے انہیں پدم وبھوشن ایوارڈ دیا جانا انہیں سچی خراج عقیدت ہے’’
آج کا دن گجرات کیلئے بھی بیحد خوشی کا دن ہے، جناب غفور بھائی ایم بلخیہ، محترمہ سریتا جوشی، پروفیسر سدھیر کمار جین، جناب شہاب الدین راٹھور، ڈاکٹر ایچ ایم دیسائی، جناب یجدی نوشیرواں کرنجیا،جناب نارائن جے جوشی‘کریال’ اور ڈاکٹر گردیپ سنگھ کو مودی سرکار کے ذریعے ان کے گرانقدر تعاون کیلئے پدم شری ایوارڈ سے نوازا گیا ہے’’
نئی دہلی:8 نومبر،2021۔اُمور داخلہ اور امداد باہمی کے مرکزی وزیر جناب امت شاہ نے پدم ایوارڈ یافتگان کو مبارکباد دی ہے۔ انہوں نے کہا کہ پدم ایوارڈز کو عام آدمی کا ایوارڈز بنانا حقیقی معنوں وزیر اعظم جناب نریندر مودی کی قیادت میں مرکزی حکومت کی ایک منفرد کوشش ہے۔ سلسلہ وار ٹوئٹس میں جناب امت شاہ نے کہا کہ ‘‘آنجہانی جارج فرنانڈیز کی زندگی ملک کی بے لوث خدمت کی ایک غیرمعمولی مثال ہے۔ مختلف عہدوں پر فائز رہتے ہوئے انہوں نے ایمرجنسی کی مخالفت سے لیکر ملک کی ترقی تک گرانقدر تعاون دیا، یہ بیحد خوشی کا معاملہ ہے کہ مودی سرکار کے ذریعے انہیں پدم وبھوشن کے ذریعے نوازا گیا ہے’’۔
جناب امت شاہ نے کہا کہ ‘‘آنجہانی ارون جیٹلی جی نے اپنی فراصت اور قانون ، مالیات اور دیگر شعبوں میں اپنے تجربے کے ساتھ ملک کی ترقی میں یادگار تعاون دیااور آج انہیں مودی سرکار کے ذریعے پدم وبھوشن سے نوازا جانا بیحد قابل ستائش قدم ہے۔ بھارت کی ترقی کے لئے ان کی لگن ہم سب کو تحریک دیتی رہے گی’’۔
اُمور داخلہ اور امداد باہمی کے مرکزی وزیر نے کہا کہ‘‘آنجہانی سشما سوراج جی کی زندگی عوام کی بہبود اور ملک کی خدمت کیلئے وقف تھی، وزیر خارجہ کی حیثیت سے اُمور خارجہ کی وزارت کو عام لوگوں کے ساتھ جوڑنے کیلئے انہیں ہمیشہ یاد رکھا جائیگا، ملک کی ترقی میں ان کے تعاون کیلئے مودی سرکار کے ذریعے پدم وبھوشن ایوارڈ دیا جانا انہیں سچی خراج عقیدت ہے’’۔
مرکزی وزیر داخلہ نے مزید کہا کہ ‘‘آج کا دن گجرات کیلئے بھی بیحد خوشی کا دن ہے، جناب غفور بھائی ایم بلخیہ، محترمہ سریتا جوشی، پروفیسر سدھیر کمار جین، جناب شہاب الدین راٹھور، ڈاکٹر ایچ ایم دیسائی، جناب یجدی نوشیرواں کرنجیا،جناب نارائن جے جوشی‘کریال’ اور ڈاکٹر گردیپ سنگھ کو مودی سرکار کے ذریعے ان کے گرانقدر تعاون کیلئے پدم شری ایوارڈ سے نوازا گیا ہے’’۔
----------------------
ش ح۔م ع۔ ع ن
U NO: 12639
(Visitor Counter : 128
وزارات ثقافت
ثقافت کی وزارت کی میوزیم کی گرانٹ اسکیم  میوزیم اجزا کے ڈیجیٹائزیشن کے تحت میوزیم کلیکشن ڈیجیٹائزیشن کے لئے مالی مدد فراہم کرتی ہے: جناب جی کشن ریڈی
ثقافت کے وزیر جناب جی کشن ریڈی نے آج لوک سبھا میں ایک ستارہ والے سوال کا جواب دیتے ہوئے بتایا کہ ثقافت کی وزارت میوزیم گرانٹ اسکیم  چلاتی ہے، میوزیم کے مجموعوں کی ڈیجیٹلائزیشن اس کے اجزاء میں سے ایک جزو ہے۔ اس جزو کے تحت مرکزی/ریاستی حکومتوں، سوسائٹیوں، خود مختار اداروں، مقامی اداروں، سرکاری سیکٹر کے تحت چلنے والے اداروں ،تعلیم سے متعلق انسٹی ٹیوشنز اور1860 کے سوسائٹیوں سے متعلق رجسٹریشن کے تحت رجسٹرڈ شدہ سوسائٹیوں کو میوزیم کے مجموعوں کو ڈیجیٹائز کرنے کے لیے امداد فراہم کی جاتی ہے۔
مدھیہ پردیش میں بھارتی حکومت کے آثار قدیمہ کی 5 میوزیم کی جگہوں کا جائز ہ لئے جانے کے بعدان دستاویزات کو ڈیجیٹل شکل دی گئی ہے اور انہیں قومی مشن برائے یادگاروں اور نوادرات کی شکل کے ذریعے انجام دیا گیا ہے:-
- سانچی، ڈسٹرکٹ-رائسن میں آثار قدیمہ کی جگہ کا میوزیم۔
- کھجوراہو، ضلع چھترپور میں آثار قدیمہ کی جگہ کا میوزیم۔
- چندیری، ضلع - اشوک نگر میں آثار قدیمہ کی جگہ کا میوزیم۔
- شیو پوری، ضلع - شیو پوری میں آثار قدیمہ کی جگہ کا میوزیم۔
- گوالیار، ضلع - گوالیار میں آثار قدیمہ کی جگہ کا میوزیم۔
اس کے علاوہ، ثقافت کی وزارت نے اپریل، 2014 سے جتن پروگرام کے ذریعے اپنےوزارت کے تحت دس  میوزیمس کے مجموعے کو ڈیجیٹائز کرنے کا کام شروع کیا ہے۔مجموعی طور پر، 3,06,582 تعداد میں ان سرکاری میوزیمس اور گیلریوں کے فن پاروں کو 31.01.2023 تک ڈیجیٹل بنادیا گیا ہے اوراس سلسلے میں درج ذیل ویب سائٹ پر آن لائن بآسانی رسائی حاصل کی جاسکتی ہے:
http://museumsofindia.gov.in
خواتین اور بچوں کی ترقیات کی وزارت
خواتین واطفال کی ترقی کی وزارت اور انویسٹ انڈیا نے تغذیہ، تحفظ و ترقی اطفال اورخواتین کو تفویض اختیارات میں تعاون بڑھانے کے لئے مفاہمتی یادداشت پر دستخط کئے
نئی دہلی، 08/مارچ- 2021۔
آج یہاں خواتین اور اطفال کی ترقی کی وزارت حکومت ہند اور انویسٹ انڈیا کے درمیان ایک مفاہمت نامہ پر دستخط کئے گئے، جس کا مقصد ایک مشن کے طور پر تغذیہ اطفال کے تحفظ وترقی،خواتین کو تفویض اختیارات اور صلاحیت سازی میں تعاون کو بڑھانا ہے۔
انویسٹ انڈیا مشنز/ ای اے پی ڈیسک خواتین اور اطفال کی بہبود کی وزارت کی کوششوں میں مدد کرے گا۔یہ مدد دفاعی اور سیاسی حمایت، عالمی تعاون، ارتکاز،اثرات کا جائزہ، رویہ میں ایک پائیدار تبدیلی اور ترسیل و ابلاغ کے شعبوں میں کی جائے گی۔ایک ایسے شراکت داری والے ماحولیاتی نظام کی تشکیل بھی جائے گی،جس کا بڑے پیمانے پر اثر ظاہر ہو۔
خواتین اور اطفال کی بہبود کی وزارت کے لئے کلیدی تحقیقات کی ترکیب اور ڈیزائن کے لئے،انویسٹ انڈیا کے تحت درشٹی ان پٹ اور آؤٹ پٹ کی تجزیاتی تحقیق اور اس کے علاوہ ضرورت کے مطابق دیگر ریسرچ بھی کرے گا۔ جس میں تحقیقی اداروں کے ساتھ ابتدائی، ثانوی اور اعلی درجے کی ریسرچ کے لئے رابطہ کیاجائے گا۔
یو پی ایس سی
انجینئرنگ سروسز کا امتحان، 2021
انجینئرنگ سروسز امتحان، 2021 کے نتیجہ کا اعلان پریس نوٹ بتاریخ 28 مارچ 2022 کے ذریعے کیا گیا جس میں تقرر کے لیے میرٹ کے لحاظ سے 194 امیدواروں کی سفارش کی گئی۔
2۔ کمیشن نے انجینئرنگ سروسز ایگزامینیشن 2021 کے رولز کے قاعدہ 13 اور قاعدہ 13 کے مطابق، آخری تجویز کردہ امیدوار سے کم میرٹ کے لحاظ سے ایک مستحکم ریزرو فہرست بھی تیار کی ہے۔
3۔ وزارت ریلوے کے مطالبے کے مطابق، کمیشن نے انجینئرنگ سروسز امتحان، 2021 کی بنیاد پر بقیہ خالی آسامیوں کو پر کرنے کے لیے 28 امیدواروں  کی سفارش کی ہے۔ وزارت ریلوے ان سفارش کردہ امیدواروں کو براہ راست مطلع کرے گی۔
4۔ درج ذیل 1  امیدوار کی امیدواری عارضی ہے:
5۔ جس امیدوار کا نتیجہ عارضی رکھا گیا ہے، اس کی تقرر کی پیشکش کمیشن اس وقت تک جاری نہیں کرے گا جب تک کہ امیدوار سے مطلوبہ اصل دستاویزات سے تصدیق نہ کر لے۔ امیدوار کی عارضی حیثیت ریزرو فہرست کے اعلان کی تاریخ سے صرف 3 ماہ کی مدت کے لیے قابل قبول رہے گی۔ اگر امیدوار اس مدت کے اندر کمیشن کی طرف سے مطلوبہ دستاویزات جمع کرانے میں ناکام رہتا ہے تو اس کی امیدواری منسوخ کر دی جائے گی اور اس سلسلے میں مزید کسی خط و کتابت پر غور نہیں کیا جائے گا۔
ریزرو امیدواروں کی فہرست کےلئے یہاں کلک کریں
۔۔۔۔۔۔۔۔۔۔۔
ش ح۔ا گ۔ن ا۔
U-13313
(Visitor Counter : 68
قانون اور انصاف کی وزارت
پریس ریلیز
بھارت کے آئین کے آرٹیکل 217 کی شق  کے تحت دیئے گئے اختیارات کو استعمال کرتے ہوئے، بھارت کی صدر نے 29.03.2023 کے نوٹیفکیشن کے ذریعہ چیف جسٹس آف انڈیا کے ساتھ مشاورت کے بعد،  جناب دیون مہندر بھائی دیسائی اور  محترمہ موکسا کرن ٹھکر کو اپنے متعلقہ عہدوں کو سنبھالنے کی تاریخ سے سینئرٹی کے اعتبار سے گجرات ہائی کورٹ کا جج مقرر کیا ہے۔
۔۔۔
ش ح۔ا س۔ ت ح ۔
U–3504
(Visitor Counter : 55
سٹرک ٹرانسپورٹ اور شاہراہوں کی وزارت
جناب نتن گڈکری نے تمام فریقوں سے اپیل کی ہے کہ وہ آگے آکر گاڑیوں کی اسکریپنگ پالیسی کی حمایت کریں، انھوں نے اسے سب کے لئے سودمند قرار دیا
سڑک ٹرانسپورٹ اور رشاہروں کے مرکزی وزیر جناب نتن گڈکری نے تمام متعلقین سے اپیل کی ہے کہ وہ آگے بڑھ کر وہیکل اسکریپنگ پالیسی کی حمایت کریں۔ آج نئی دہلی میں متعلقہ افراد کی مشاورتی میٹنگ سے خطاب کرتے ہوئے انھوں نے کہا کہ یہ تمام لوگوں کے لئے فائدے کا سودا ہے۔ مرکزی وزیر نے کہا کہ وزارت نے وہیکل کی لگاتار مانگ کے ضمن میں متعدد اقدامات کئ ے ہیں جن میں شاہراہوں کے عالمی معیار کے نیٹ ورک کی تعمیر ، نسبوں کی بجلی کاری اور گاڑیوں کی لازمی فٹنس جانچ جیسے اقدامات شامل ہیں۔
جناب گڈکری نے زور دے کہر کہا کہ اس پالیسی سے کیونکہ آٹو انڈسٹری کو سب سے زیادہ فائدہ پہنچے گا لہذا انھیں آگے آکر تین اہم شعبوں میں سرمایہ کاری کے لئے اپنی حمایت دینی چاہئے جن میں آٹومیٹڈ ٹسٹنگ اسٹیشن  کا قیام اور رجسٹرڈ وہیکل اسکریپنگ فیسلٹی  اور اپنے ڈیلر نیٹ ورک کے ذریعہ شہریوں کو اس پالیسی کے فائدوں سے آگاہ کرانا جیسے اقدامات شامل ہیں۔
سکریٹری جناب انوراگ جین نے آٹوصنعت پر زور دیا کہ وہ ملک بھر میں اسکریپ مراکز خود کار جانچ اسٹیشن قائم کریں۔ اس بات پر خاص زور دیا گیا کہ وہیکل اسکریپنگ پالیسی سے گاڑیوں کی فروخت میں ملک گیر سطح پر آٹھ فی صد اضافہ ہونے کا امکان ہے اور اس سے ملک کی جی ڈی پی میں صفر اعشاریہ پانچ فی صد اضافہ ہوگا۔
فریقوں کی مشاورتی میٹنگ کے انعقاد کا مقصد گاڑیوں کی صنعت کی اس بات کے لئے حوصلہ افزائی کرنا ہے کہ وہ اس پالیسی پر عملدرآمد میں تیزی لانے کے لئے رجسٹرڈ گاڑیوں کی اسکریپنگ کے مراکز اور متعلقہ بنیادی ڈھانچے میں سرمایہ لگائیں اور خود کار جانچ اسٹیشن کے قیام کے لئے کام کریں نیز شہریوں کو اس پالیسی کی جانکاری دیں۔ اس کے لئے وہ آر وی ایس ایف میں گاڑیوں کی اسکریپنگ کے لئے ڈسکاؤنٹ میں اضافہ کریں ۔
ایڈیشنل سکریٹری جناب محمود احمد نے اکابرین اور صنعتی شرکا کا خیر مقدم کیا اور وی ۔ وی ایم پی کے فائدوں کے بارے میں بتایا۔ اس کے بعد وی۔ وی ایم پی کی صورتحال پر صنعت ک جانب سے درکار حمایت اور تعاون پر ڈائرکٹر جناب پریش گوئل نے پریزنٹیشن دیا۔
ایس آئی اے ایم نے اس پالیسی کے ذریعہ شہریوں کے لئے ترغیبات پر روشنی ڈالی اور گاڑیاں تیار کرنے والی صنعت کے لوگوں کی جناب سے اچھی جانکاری اور آرا حاصل ہوئیں۔
سڑک ٹرانسپورٹ اور شاہراہوں کی وزارت نے رضاکارانہ وہیکل فلیٹ موڈرنائزیشن پروگرام  2021 میں شروع کی تھی۔ اس کا مقصد پرانی، غیر محفوظ اور آلودگی پھیلانے والی گاڑیوں کو مرحلہ وار طریقے سے ختم کرنا اور ان کی جگہ نئی ، زیادہ محفوظ اور ایندھن کے اعتبار سے سازگار گاڑیاں لانا ہے۔
وزارت دفاع
ہندوستانی فضائیہ کے نمبر 8 سکواڈرن کے ساتھ ہندوستانی فوج کی مہار رجمنٹ کی بین سروسز وابستگی
ہندوستانی فوج کی مہار رجمنٹ اور ہندوستانی فضائیہ کے 8 سکواڈرن کے الحاق پر با ضابطہ طور پر 19 دسمبر 2022 کو ایئر فورس اسٹیشن بریلی میں ایک پر وقار تقریب میں دستخط کیے گئے۔ ”وابستگی کا چارٹر“ لیفٹیننٹ جنرل سی بنسی پونپا، معاون جنرل اور مہار رجمنٹ کے کرنل اور ایئر وائس مارشل ایم ایس دیسوال، ایئر فورس کے 8 سکواڈرن کے کموڈور کمانڈنٹ کی طرف سے دستخط کیے گئے۔
مہار رجمنٹ اور نمبر 8 سکواڈرن کی وابستگی ایک دوسرے کو عصر حاضر کے فوجی ماحول میں فوجی حکمت عملی کے اصولوں اور تصورات کی مشترکہ تعریف کے ذریعے مشترکہ اخلاقیات، صلاحیتوں اور بنیادی صلاحیتوں کی باہمی تفہیم کو فروغ دینے کے قابل بنائے گی۔
ہندوستانی فوج کی مہار رجمنٹ، 01 اکتوبر 1941 کو اس کی تشکیل کے بعد سے، منفرد امتیاز اور اعزاز کے ساتھ لڑی ہے، کئی جنگی میدانوں میں فتح یاب ہوئی ہے اور اسے آزادی کے بعد 9 جنگی اعزازات اور 12 تھیٹر اعزازات سے نوازا گیا ہے۔ رجمنٹ نے پرم ویر چکر  اور اشوک چکر  سمیت متعدد بہادری ایوارڈ حاصل کیے ہیں۔ نمبر 8 اسکواڈرن ایئر فورس ہندوستانی فضائیہ کے سب سے سینئر اسکواڈرن میں سے ایک ہے اور اس کا قیام 01 دسمبر 1942 کو ہوا تھا۔ اسکواڈرن اس وقت زبردست سکھوئی-30 MKI سے لیس ہے۔
وابستگی کی یہ تقریب اشتراک کو مزید فروغ دے گی اور یہ بین سروسز دوستی کی علامت ہے جو جدید جنگ میں مربوط کارروائیوں کو ہم آہنگی سے انجام دینے میں ایک طویل سفر طے کرے گی۔
نائب صدر جمہوریہ ہند کا سکریٹریٹ
بیساکھی، وِشو ، پوٹھانڈو، مسادی، ویشاکھڈی اور بہاگ بیہو کے موقع پرقوم کو نائب صدر جمہوریہ ہند کی مبارکباد
نئی دہلی، 13اپریل2020،نائب صدر جمہوریہ ہند جناب ایم وینکیا نائیڈو نے عوام کو بیساکھی، وِشو، پوٹھانڈو، مسادی، ویساکھڈی اور بہاگ بیہو کے موقع پر مبارکباد پیش کی ہے، جو ملک کے مختلف حصوں میں 13اور 14اپریل 2020 کو منائے جا رہے ہیں۔ اپنے پیغام میں نائب صدر جمہوریہ ہند نے کہا ہے کہ ملک مشکل دور سے گزر رہا ہے اور اِس قسم کے تیوہار ہماری روح کو ازسر نو تقویت فراہم کرتے ہیں اور ہمیں رہنمائی اور سمت فراہم کرتے ہیں۔
نائب صدر جمہوریہ ہند کے پیغام کا متن درج ذیل ہے:
‘‘ میں اپنے ملک کے عوام کو بیساکھی، وِشو، پوٹھانڈو، مسادی، ویساکھڈی اور بہاگ بیہو کے پُرمسرت موقع پر اپنی جانب سے گرمجوشانہ مبارکباد اور نیک تمنائیں پیش کرتا ہوں۔
یہ تیوہار نئے سال کی آمد کے جشن کے طور پر منائے جاتے ہیں اور نئے آغاز اور نئی امیدوں کے نقیب ہوتے ہیں۔ یہ تمام تر تیوہار فصلوں کی کٹائی سے جڑے ہیں اور فطرت کے حسن اور اس کی جلوہ سامانیوں کا جشن مناتے ہیں۔
اس وقت ہم ایک مشکل دور سے گزر رہےہیں اور نوول کورونا وائرس سے نبردآزما ہیں۔ اِس قسم کے تیوہار ہماری روح کو ازسرنو تقویت فراہم کرتے ہیں اور ہمیں رہنمائی اور سمت عطا کرتے ہیں۔
میں دعا کرتا ہوں کہ آنے والا سال بھرپور پیدوار کا سال ہو اور ہم اس کی نوازشوں کو نہ صرف یہ کہ آپس میں شیئر کریں، بلکہ اپنے ساتھ دیگر انسانوں کی بھی خبر گیری کریں اور مادر فطرت کا بھی خیال رکھیں۔
خدا کرے کہ یہ نیا سال ہمارے اندر بے نفس خدمات، رحمدلی، جذبہ ترحم اور دردمندی کی نیکیاں جگائے اور اپنی آمد کے ساتھ عام ہم آہنگی، خوشحالی اور مسرت ہماری زندگیوں میں لائے۔
آئیے ہم سب یہ نیا سال گھر پر رہ کر اپنے اعزا اور قریبی لوگوں کے ساتھ مل کر منائیں اور باہر نکل کر اجتماع کرنے اور بڑے پیمانے پر جشن منا نے سے پرہیز کریں۔
گھرپر رہیں۔ محفوظ رہیں۔’’
۔۔۔۔۔۔۔۔۔۔
U-1658
(Visitor Counter : 64
نوجوانوں کے امور اور کھیل کود کی وزارت
متعدد پروجیکٹس جس میں ایک کھیلوانڈیا عمدگی کا ریاستی مرکز شامل ہے ، گذشتہ تین سالوں کے دوران ریاست مہاراشٹر کے لئے منظورکئے گئے ہیں
نوجوانوں کے اموراورکھیلوں کی وزارت نے کھیلوانڈیا مراکز کے قیام کے لئے 36تجاویز کو منظوری دی ہے ۔ ایک کھیلوانڈیاعمدگی کا ریاستی مرکز اور11بنیادی ڈھانچہ سے متعلق پروجیکٹس کو گذشتہ تین سالوں کے دوران ریاست مہاراشٹر کے لئے منظورکیاگیاہے ۔
کھیلوانڈیا اسکیم طلب پرمبی اسکیم ہے ۔ ان تجاویز پرتجاویز کے ٹیکنیکل امکانات ، بیان کردہ پیرامیٹرس پران کے التزام نیز فنڈ کی دستیابی کی بنیاد پرغورکیاجاتاہے ۔
یہ معلومات نوجوانوں کے اموراورکھیلوں کے مرکزی وزیرجناب انوراگ ٹھاکر کے ذریعہ آج لوک سبھا میں ایک سوال کے جواب میں دی گئیں ہیں ۔
وزیراعظم کا دفتر
وزیر اعظم 25 جنوری کو پردھان منتری راشٹریہ بال پرسکار ایوارڈ یافتگان کے ساتھ تبادلۂ خیال کریں گے
نئی دہلی، 24 /جنوری 2021 ۔ وزیر اعظم جناب نریندر مودی 25 جنوری 2021 کو دوپہر 12 بجے ویڈیو کانفرنسنگ کے ذریعے پردھان منتری راشٹریہ بال پرسکار  ایوارڈ یافتگان کے ساتھ تبادلۂ خیال کریں گے۔ خواتین و اطفال بہبود کی مرکزی وزیر بھی اس موقع پر موجود رہیں گی۔
بھارت سرکار اختراعات، تعلیمی حصول یابیوں، کھیل کود، فنون و ثقافت، سماجی خدمت اور بہادری جیسے شعبوں میں غیرمعمولی صلاحیت اور ممتاز فتوحات حاصل کرنے والے بچوں کو پردھان منتری راشٹریہ بال پرسکار کے تحت بال شکتی پرسکار دیتی آئی ہے۔ اس سال، بال شکتی پرسکار کے مختلف زمروں کے تحت ملک بھر سے 32 عرضی گذاروں کو پی ایم آر بی پی – 2021 کے لئے منتخب کیا گیا ہے۔